GiliGold/VAD_KnessetCorpus huggingface dataset:
Alyza D. Lewin:
 ההגדרה של IHRA מבהירה ש"ביקורת על ישראל שדומה לאותה רמה כנגד כל מדינה אחרת לא יכולה להיות מיוחסת כאנטישמית", באותו זמן ההגדרה של IHRA כוללת דוגמאות לאנטישמיות כמו הבאות: "הכחשה את העם היהודי, את זכותם להגדרה עצמית על ידי טענה שהקיום של מדינת ישראל הוא מאמץ גזעני"
Alyza D. Lewin:
 או דוגמא אחרת "יישום סטנדרטים כפולים על ידי דרישה מישראל התנהגות שלא מצופה או נדרשת מכל מדינה דמוקרטית אחרת"
Alyza D. Lewin:
 לבסוף, עוד דוגמא שכלולה שם היא "האשמת כל היהודים כקולקטיב כאחראיים למעשים של מדינת ישראל"
Alyza D. Lewin:
 קריאה של IHRA תיתן לכם הבנה טובה יותר לאיך אנטישמיות עכשווית מרעה, עושה דה-לגיטימציה ומחילה סטנדרטים כפולים על ישראל
Alyza D. Lewin:
     דבר שני, הבנה שמה שקורה בישראל לא נשאר בישראל – מה שאתם אומרים ועושים מתפזר במהירות האור ובעל השלכות ליהודים ברחבי העולם
Alyza D. Lewin:
 ודבר שלישי, תזכרו שביטחון עצמי וגאווה הם תרופת הנגד הטובה ביותר להטרדות ואפליה
Alyza D. Lewin:
 אבל המפתח לאותו ביטחון עצמי הוא ידע וחינוך
Alyza D. Lewin:
 יהודים לא יכולים לבטא ביטחון בזהות שהם יודעים רק מעט עליה
Alyza D. Lewin:
 זה לכן הכרחי שיהודים, גם בתפוצות וגם בישראל, ילמדו יותר על היסטוריה יהודית, מורשת יהודית, תרבות, ספרות, תפילה ופילוסופיה
Alyza D. Lewin:
 אנחנו צריכים מעין תוכנית לימודים שתחלחל בילדים שלנו גאווה בשורשים שלהם
Alyza D. Lewin:
 התוכנית הזאת צריכה לכלול את התרומות האדירות של היהודים וישראל לעולם במהלך כל השנים
Alyza D. Lewin:
 לאף אחד אין את הזכות לדרוש מיהודים להשיל מעצמם את הציונות או את הגאווה במורשת שלהם
Alyza D. Lewin:
 אנחנו חייבים להדוף את הצורה החדשה הזאת של אנטישמיות מוחקת, שמחפשת לשנות את ההיסטוריה היהודית ולמנוע את הייחודיות של הזהות היהודית
Alyza D. Lewin:
     כשיהודים נדחקים לשוליים ומבודדים על בסיס אלמנט בסיסי במורשת שלהם, החברה חייבת להוקיע את זה ולהתייחס לזה כאל כהטרדה ואפליה
Alyza D. Lewin:
 ולבסוף, עלינו להעריך את העושר והמגוון של העם היהודי
Alyza D. Lewin:
 אנחנו חייבים להבין שבין אם אתה חילוני, דתי או חרדי, בין אם אתה אשכנזי, ספרדי או מזרחי, בין אם אתה ימני או שמאלני, אנחנו כולנו עם ישראל וארץ ישראל היא ארץ המולדת
Alyza D. Lewin:
 תודה
עודד פורר:
 לצערי, אין פה חברי קואליציה כדי לשמוע את הדברים שנאמרו על ידך או על ידי קודמייך
עודד פורר:
 מצטרפים אלינו חבר הכנסת גלעד קריב וחבר הכנסת אלעזר שטרן
עודד פורר:
 אני יודע שאתם חייבים לעזוב, אבל יש דובר נוסף
עודד פורר:
 פשוט תגידו לי כשאתם רוצים להגיד משהו
עודד פורר:
 מר הרברט בלוק? בזום
עודד פורר:
 אתה צריך לפתוח את המיקרופון שלך, אנחנו לא שומעים אותך
עודד פורר:
 ננסה עוד פעם
עודד פורר:
 נמשיך לדובר הבא ואז ננסה שוב
עודד פורר:
 רחלי ברץ, מטעם ההסתדרות הציונית העולמית, בבקשה
רחלי ברץ-ריקס:
תודה רבה
רחלי ברץ-ריקס:
 חברי כנסת נכבדים, אורחים נכבדים
רחלי ברץ-ריקס:
 אני אקצר, אני לא אקריא את הכל כי הדברים כבר נאמרו
רחלי ברץ-ריקס:
 אני רוצה אבל לדבר על זה שאנחנו רגילים לדבר על שואה ואנטישמיות ביחד
רחלי ברץ-ריקס:
 אבל המפה השתנתה, ובשנה האחרונה מתחילת השנה, 50% מאירועי האנטישמיות מתקיימים בארצות הברית
רחלי ברץ-ריקס:
 אם בשנה שעברה דיברנו על פחות מ-40% וזה כלל גם את קנדה, מתחילת השנה רוב האירועים הם בארצות הברית
רחלי ברץ-ריקס:
 אנחנו רואים הרבה יותר תעמולה ואלימות שלא הייתה שם קודם
רחלי ברץ-ריקס:
 בעיקר במרחבים של הקולג'ים
רחלי ברץ-ריקס:
 ההסתדרות הציונית העולמית מבצעת ניטור קבוע של כמות האירועים האנטישמיים
רחלי ברץ-ריקס:
 ואני בטוחה שחבריי ממשרד התפוצות יוכלו אחר כך גם לגבות את זה במספרים – כל פעם שיש התבטאויות כאן בישראל אנחנו רואים את הדברים בתגובות ברשתות החברתיות, בטוקבקים, וזו האחריות של הבית הזה
רחלי ברץ-ריקס:
 אני פונה לכבוד יושב הראש של הוועדה הזאת להבהיר את הדברים לכל חברי הכנסת בבית הזה
רחלי ברץ-ריקס:
 לאמירות שלכם יש השפעות
עודד פורר:
זה הדבר, זה לא הדבר היחיד שאנחנו מנסים להבהיר להם
עודד פורר:
 הבעיה שאין
רחלי ברץ-ריקס:
האמירות האלה משפיעות על יהדות התפוצות בכל מקום
רחלי ברץ-ריקס:
 אנחנו רואים את זה כשאנחנו עושים ניטור קבוע כמו מוניטור
עודד פורר:
רואים את הקפיצות
רחלי ברץ-ריקס:
רואים את הקפיצות ואת התגובות, ובעיקר את התגובות השליליות
רחלי ברץ-ריקס:
 עכשיו, לא צריך שהרבה דברים יקרו בשביל שנראה תגובות אנטישמיות – היהודים אשמים בהכל, היהודים הם תמיד אלה שאשמים בכל מה שקורה
רחלי ברץ-ריקס:
 אבל אני רוצה גם להגיד פה עוד משהו לחבריי מהתפוצות
רחלי ברץ-ריקס:
 אמירתו של ביידן והתוכנית שהוא הציג לאחרונה היא מקיפה ורחבה, אבל אסור לנוח על זרי הדפנה
רחלי ברץ-ריקס:
 התוכנית רחוקה מלהיות מושלמת
רחלי ברץ-ריקס:
 התוכנית הזאת חסרה, וחסרים בה הרבה מאוד דברים
רחלי ברץ-ריקס:
 מי כמוכם יודעים את כל נושא התקצוב ומי כמוכם יודעים מה ההשפעות והנגזרות של כל הדברים
רחלי ברץ-ריקס:
 ולכן אסור לנו להיות שאננים
רחלי ברץ-ריקס:
      אני קוראת לכל הארגונים שנמצאים פה לשלב את הזרועות ביחד, ולא שכל אחד יפעל בשביל להאדיר את עצמו ובשביל להראות שהוא יכול יותר
רחלי ברץ-ריקס:
 אם לא נפעל ביחד כולנו למען כל היהודים בעולם, ולא משנה איזה יהודים – כל הזרמים
רחלי ברץ-ריקס:
 רפורמים, קונסרבטיביים, אורתודוקסים, אולטרה-אורתודוקסים, סופר-אורתודוקסים ומודרן-אורתודוקסים וגם אלה שמרגישים לא קשורים, שזו הקבוצה הגדולה ביותר שלא מטופלת והיא זו שמייצגת אותה ככל הנראה הסטודנטית הנהדרת שנתנה פה את הסיפור שלה
רחלי ברץ-ריקס:
כולנו ביחד חייבים לפעול למיגור התופעה
רחלי ברץ-ריקס:
 תודה
עודד פורר:
 אנחנו ננסה עוד פעם את הרברט
עודד פורר:
     (מדבר באנגלית, להלן תרגום חופשי)     ננסה אותך עוד פעם, מר הרברט בלוק
וויליאם דארוף:
(מדבר באנגלית, להלן תרגום חופשי)     הוא אומר שהוא על השתק
וויליאם דארוף:
 כן, הרברט, אנחנו לא יכולים לשמוע אותך
עודד פורר:
(מדבר באנגלית, להלן תרגום חופשי)     אולי המיקרופון שלך לא מחובר שם או משהו, אני לא יודע
Herbert Block:
(מדבר באנגלית, להלן תרגום חופשי)     שומעים אותי עכשיו? אוקיי, אדבר דרך הטלפון כאן
Herbert Block:
 כבוד יושב הראש, תודה יושב הראש וחברי הוועדה על ההזדמנות להשתתף בדיון החשוב הזה
Herbert Block:
 אני הרברט בלוק, מנהל בפועל של התנועה הציונית האמריקאית, AZM, הפדרציה הציונית בארצות הברית, שותף של ההסתדרות הציונית העולמית, ושמח להצטרף לעמיתתי רחלי
Herbert Block:
 ואנחנו גם חברים בוועדת הנשיאים, ותודה ויליאם על ההזמנה הזאת גם
Herbert Block:
      AZM היא המרכז של 43 ארגונים ציוניים יהודים-אמריקאים, שעובדים ברחבי העולם אידיאולוגית, פוליטית ודתית ומקשרים את הקהילה היהודית-אמריקאית ותומכים בישראל ובציונות
Herbert Block:
 הקואליציה המגוונת של ארגונים שחברים ב-AZM ומשתתפים בפעילויות הציוניות שלנו, מבטאת בדיוק את הנושא של הדיון הזה – החלק האינטגרלי של ציונות בזהות היהודית-אמריקאית
Herbert Block:
 החברים שלנו כוללים זרמים רפורמים, קונסרבטיביים, אורתודוקסים וחרדים
Herbert Block:
 המפלגות הפוליטיות הישראלית שיש להן ייצוג אמריקאי, 5 ארגוני נשים, קבוצת LGBT (להט"ב) ו-12 תנועות נוער, בין היתר
Herbert Block:
 החברים שלנו מייצגים השקפות פוליטיות של שמאל, ימין ומרכז
Herbert Block:
 החברות ב-AZM משקפת של התמיכה הרחבה בציונות ברחבי יהודים-אמריקאים בכל הרקעים והגילאים
Herbert Block:
     ביחד, חברי הארגונים ב-AZM מייצגים מיליונים של יהודים-אמריקאים בכל 50 המדינות
Herbert Block:
 יהודים-אמריקאים השתתפו במשלחות מאז הקונגרסים שכינס הרצל בבאזל מ-1897, וממשיכים להיות אקטיביים בתנועות כבר מעל 125 שנים מאז
Herbert Block:
 העקרונות של הציונות נשארו חלק אינטגרלי וליבתי בזהות הקהילה היהודית-אמריקאית כפי שקודמיי ציינו
Herbert Block:
 ולכן, אמירות אנטי-ציוניות ומעשים מונעים את הזכות של העם היהודי להגדרה עצמית ואת הלגיטימציה של מדינת ישראל וקיומה, כאנטישמיים הם מבקרים את הערכים הליבתיים שלנו
Herbert Block:
 אם מישהו תוקף ציונות הוא תוקף אמונה בסיסית של רוב מוחץ של יהודים-אמריקאים
Herbert Block:
 ציונות היא חלק מהזהות של היהודי-האמריקאי, למשל תפילה בבית כנסת, אוכל כשר או היכולת לשמור שבת וחגים בבתי ספר או בתי עבודה
Herbert Block:
 הכותרת של הדיון הזה מתייחס לזכויות אדם
Herbert Block:
 אם מישהו מונע מיהודים-אמריקאים גישה לתפילות, כשרות או חגים, זו תהיה הפרה של זכויות אדם
Herbert Block:
 מניעה מיהודים-אמריקאים את הביטוי של האמונה הציונית שלהם היא כמו אנטישמיות והולכת נגד זכויות האדם שלנו
Herbert Block:
     עבורנו, ציונות היא אידיאולוגיה ומטרה ששווה להילחם עבורה
Herbert Block:
 היא תנועה שמשמרת את הקשר שלנו כיהדות התפוצות לארץ ואנשי ישראל
Herbert Block:
 כשאנחנו עובדים ביחד כדי לקדם ציונות ולתמוך בישראל, אנחנו לצערי צריכים לעיתים תכופות להילחם נגד אותם אלה שממשיכים להתנגד לעקרונות הציוניים, להתנגד להגדרה עצמית של העם היהודי עם ארץ המולדת המבוססת של היהודים
Herbert Block:
 ישנם אתגרים שאנחנו נתקלים בהם, הציונים באמריקה, ב-2023
Herbert Block:
 אפילו כשאנחנו חוגגים 75 שנים להצהרה האוניברסלית של זכויות האדם
Herbert Block:
 הרבה יהודים-אמריקאים מתקשים עם ביטוי ביקורת לגיטימית על מדיניות של כל ממשלה שהיא, בזמן שעדיין תומכים גאים בציונות ובמדינת ישראל
Herbert Block:
 צעירים יהודים-אמריקאיים בקולג'ים ואוניברסיטאות מתמודדים עם הרבה קשיים בביטוי תמיכתם בישראל
Herbert Block:
 לרוב, הסביבה בקמפוס היא כזו שציונות היא מילה גסה
Herbert Block:
 לעיתים תכופות מידי אין להם את הכלים לדבר בחיוביות על ישראל ועל ציונות ולכן הם נמנעים מלעשות זאת
Herbert Block:
     אנחנו צריכים לחזק את הידע שלהם ואת החיבור שלהם לציונות כדי להבטיח שהתמיכה הרחבה בישראל תמשיך ברחבי יהודים-אמריקאים
Herbert Block:
 כמו שהקולגות שלי ציינו, ההגדרה של IHRA, נהנית מתמיכה רחבה בתוך AZM, ואנחנו לגמרי תומכים בה כדרך הראויה להגדיר אנטישמיות
Herbert Block:
 אנחנו חייבים להגדיר מהי אנטישמיות על מנת להילחם בה
Herbert Block:
 AZM ביססה כוח משימה למלחמה באנטי-ציונות, כי הארגון שלנו, ברחבי כל החברים שבו, הגיעו להבנה שאנטי-ציונות לצערנו היא בין הביטויים הנפוצים ביותר לאנטישמיות היום
Herbert Block:
 לידיעת הוועדה, AZM השיקה אתר אינטרנט עם אוסף של משאבים לקבוצות רבות על אנטי-ציונות ולמה היא צורת ביטוי של אנטישמיות
Herbert Block:
 הלינק הוא AZM
Herbert Block:
org/anti-zionism
Herbert Block:
 אני מודה לוועדה על ההזדמנות הזאת להתייחס לחשיבות של שמירה על הציונות כאלמנט ממשמעותי בזהות של העם היהודי בתפוצות, במיוחד באמריקה
Herbert Block:
     לסיכום, ברשותכם אחזור על כך שציונות בארצות הברית היא גם מגוונת ונפוצה בקרב יהדות אמריקה, פוגשת אתגרים רבים
Herbert Block:
 למרות זאת, אם הציונות שלנו תחת מתקפה, זה גם תקיפה ביהדות שלנו, ערכים יהודים וזכויות אזרח
Herbert Block:
 תודה אדוני יושב הראש
עודד פורר:
     (חוזר לדבר בעברית) נריה מאיר, בבקשה
נריה מאיר:
(מדבר באנגלית, להלן תרגום חופשי)     שלום
נריה מאיר:
 תודה, אדוני יושב הראש, ששמת את הנושא החשוב הזה על סדר היום
נריה מאיר:
 אורחים נכבדים, אני אגיד דבר קצר, שאני חושב שאנחנו שומעים כאן היום על האתגר הענק הזה שאנחנו חווים באנטישמיות היום, ואתם יודעים את זה טוב יותר מאיתנו, למה זה קורה בשטח
נריה מאיר:
 אבל, אתם יודעים, לא רע, אבל לצד הנושא הזה, המלך דוד אמר בתהילים "סור מרע ועשה טוב"
נריה מאיר:
 החכמים שלנו אמרו, אם אנחנו רוצים למנוע את הדברים הרעים אנחנו צריכים לעשות גם דברים טובים וחיוביים
נריה מאיר:
 ואני חושב שאנחנו מתמקדים, ושמעתם את העמיתים שלי, באיך להילחם באנטישמיות, אבל לצד הנושא הזה, גם לחזק את הקשרים שלנו לישראל
נריה מאיר:
 ואני חושב, קודם כל, זו חובתנו, זו האחריות שלנו – אם אנחנו נסתכל על עצמנו כמדינה של כל העם היהודי, אז קודם כל אנחנו צריכים לעשות את זה
נריה מאיר:
 זו אחריות שלנו
נריה מאיר:
 אבל אני חושב, אני אגיד שני דברים שאנחנו מתמקדים בהם היום על מנת לתת תשובות לאותם אתגרים גדולים
נריה מאיר:
 אחד, אם ישראל היא הבעיה, אז אנחנו חושבים שישראל היא הפתרון גם כן
נריה מאיר:
 המטרה העיקרית שלנו היא לקשר יהודים לישראל
נריה מאיר:
 אנחנו חושבים שישראל צריכה להיות חלק מהזהות היהודית עבור כל יהודי בעולם
נריה מאיר:
 דבר אחד שאנחנו לא צריכים לפחד ממנו או להחביא, הוא שאם ישראל היא משהו שעכשיו - - -
עודד פורר:
(מדבר באנגלית, להלן תרגום חופשי)   אני מצטער אבל אתה מדבר במונחים של לפני שישה חודשים, כי לצערי, יש פיל בחדר, יש משהו שאנחנו צריכים להבין ואנחנו שמענו את זה מהסטודנטים שדיברו מחו"ל
נריה מאיר:
(מדבר באנגלית, להלן תרגום חופשי)     אז אני אגיד עוד משפט אחד ואז אני אזכיר, אני אדבר על מה שאמרת עכשיו
נריה מאיר:
 אני חושב שאנחנו צריכים ללכת אחורה ולהתחיל עם ילדים
נריה מאיר:
 אנחנו יודעים שלפעמים בקמפוסים זה מאוחר מידי
נריה מאיר:
 אנחנו מתמקדים היום בילדים
נריה מאיר:
 ואתם יודעים ש-84% מהילדים היהודים באמריקה עם בבית ספר ציבורי
נריה מאיר:
 אז אנחנו יודעים שגם בבתי ספר יהודיים זה חשוב לעשות את זה, אבל בבתי ספר ציבוריים האתגרים הרבה יותר קשים
נריה מאיר:
 והיום אנחנו מנסים לחזק את החיבור לישראל
נריה מאיר:
 ישראל היא הרעיון, אדוני יושב הראש, לא רק המדיניות או הכנסת, אנחנו חושבים שישראל כרעיון ציוני, הרצל וסמלים אחרים, לשים את זה בחינוך של הורות הצעירים
נריה מאיר:
 בסוף, אתה יודע, אדוני יושב הראש, אני מגיע ממפלגת הליכוד, ועבורי, אני ממש מצטער שאין התייחסות מהמפלגה שלי היום כאן
נריה מאיר:
 אבל אני חושב שמה שקורה היום בישראל, וזו מחשבתי האישית, שזה מראה שישראל היא דמוקרטיה, כי אנשים יכולים להתווכח
נריה מאיר:
 ואני חושב שהיום האתגר שלנו הוא לא רק להילחם כאן, יש לנו גם אחריות ליהודים אמריקאים ולכל היהודים ברחבי העולם
נריה מאיר:
 תודה
עודד פורר:
(מדבר באנגלית, להלן תרגום חופשי)     אני חושב, אולי אם אתה היית הנציג של אחת מהמפלגות הגדולות בקואליציה, אולי תוכל להעביר מסר ששמעת היום בדיון, שחברי הכנסת מהליכוד, מהציונות הדתית, מהמפלגות האחרות בקואליציה, שכל מילה שהם אומרים מהדהדת ליהודים בכל רחבי העולם
עודד פורר:
 וכשהם מדברים נגד חוק השבות, הם מעשה מזיקים ליהדות התפוצות בכל רחבי העולם
עודד פורר:
 וכשהם מדברים על אנשים ספציפיים, שהיהדות שלהם היא לא בדיוק כמו היהדות של משה גפני, הם מזיקים למיליוני יהודים ברחבי העולם
עודד פורר:
 אז זה מסר שהם צריכים להבין
עודד פורר:
 וכשאיתמר בן גביר או אחרים אומרים משהו לגבי מה שקרה בחווארה או מאורעות אחרים, בסופו של דבר זה פוגע בכל המאמצים שאתם עושים בהסתדרות הציונית העולמית ללחימה באנטישמיות והסברה שישראל היא דמוקרטיה
עודד פורר:
 אז זה אולי מסר שתיקח אותו כמשימה עבורך, שתגיד להם מה אתה שמעת
עודד פורר:
 אלה לא אנשים מהמפלגה שלי
עודד פורר:
 זה הקול שיש לנו עכשיו
עודד פורר:
     (חוזר לדבר בעברית)     נציגת משרד החוץ, את רצית לומר משהו? אני אתן לה לפני חברי הכנסת ואז אנחנו נסכם
שולי דוידוביץ':
כן, תודה רבה יושב הראש
שולי דוידוביץ':
     (מדברת באנגלית, להלן תרגום חופשי)     תודה רבה
שולי דוידוביץ':
 אני אשמח רק להגיד כמה מילים
שולי דוידוביץ':
 זה נושא מאוד חשוב שאנחנו עובדים עליו על בסיס יום-יום
שולי דוידוביץ':
 מטה המשרד החוץ, כאן בירושלים, ברחבי העולם וכמובן בכל 108 השגרירויות והקונסוליות שלנו
שולי דוידוביץ':
 מה ששמענו כאן היום מוויליאם ומכל העמיתים האחרים, וכמובן מה ששמענו מאופק ומנתן, אלה דברים מטרידים מאוד
שולי דוידוביץ':
 אנחנו עובדים כתף אל כתף עם כל הקהילות היהודיות ברחבי העולם על מנת לתמוך בהם ולראות ששלומם טוב ואת השגשוג שלהם, וכמובן את הביטחון שלהם איפה שיהיו, בכל הכלים שמדינה ריבונית שאינה חיה מעבר לים, נגיד, יש לה
שולי דוידוביץ':
 כמובן, כל הדברים האלה נכונים לקהילות הגדולות ביותר מחוץ לישראל
שולי דוידוביץ':
      הקהילות באמריקה הצפונית, כמו שכולנו יודעים, הקהילה היהודית בישראל ובארצות הברית הן 85% מיהדות העולם
שולי דוידוביץ':
 אנחנו כן מאמינים שהזהות הציונית היא מרכיב חשוב מהזהות היהודית, מהקהילות
שולי דוידוביץ':
 למרות שזה עלול להיות מורכב מפעם לפעם
שולי דוידוביץ':
 אנחנו עובדים ביחד עם כל הקהילות, איפה שיהיו, בין אם הם רפורמים, קונסרבטיביים, אורתודוקסים או אחרים, על מנת לחזק את הקשר והזהות לישראל
שולי דוידוביץ':
 ואנחנו עושים את זה באמצעים שונים
שולי דוידוביץ':
 אנחנו עובדים ביחד עם ההסתדרות הציונית, עם הסוכנות היהודית, עם "הלל", עם ארגוני סטודנטים, עם כל הארגונים והקהילות ברחבי העולם
שולי דוידוביץ':
     אנחנו עובדים ללא לאות ללחימה באנטישמיות
שולי דוידוביץ':
 והאסטרטגיות הלאומיות, זו של ממשלת ארצות הברית, זו של EU, הצרפתים, הגרמנים, אסטרטגיות מיוחדות ללחימה באנטישמיות וטיפוח חיים יהודים עם כלי מפתח למלחמה בתופעה הזאת, כולל לתמוך בסטודנטים יהודים וישראלים בקמפוסים
שולי דוידוביץ':
 ואנחנו נמשיך לעשות זאת
שולי דוידוביץ':
 תודה
עודד פורר:
 חבר הכנסת גלעד קריב
עודד פורר:
 (חוזר לדבר בעברית) אפשר בעברית, יש תרגום סימולטני
עודד פורר:
 מה שנוח לך
אלעזר שטרן:
(מדבר באנגלית, להלן תרגום חופשי)     אוקיי, ראיתי את המתורגמן בחוץ אז אנחנו חייבים לתת לו משהו לעשות
עודד פורר:
(מדבר באנגלית, להלן תרגום חופשי)   כשאתה מדבר באנגלית הוא מתרגם לעברית
אלעזר שטרן:
(מדבר באנגלית, להלן תרגום חופשי)     אוקיי
אלעזר שטרן:
 אתה צריך להחליט מה אתה מעדיף
אלעזר שטרן:
     (חוזר לדבר בעברית)     תודה
אלעזר שטרן:
 אלה ימים לא פשוטים לכולנו יחד, כשאנחנו מסתכלים על המונחים האלה, שזה הכותרת של הדיון הזה של הוועדה, שאני חושב שזה דיון חשוב על ציונות, אנטישמיות וזכויות אזרח, אני חושב שעם כל האתגרים זה תמיד היה מקור לגאווה
אלעזר שטרן:
 הציונות, צריך להגיד את האמת, היא נולדה לפני מדינת ישראל
אלעזר שטרן:
 ומדינת ישראל נתנה לה "פוש" רציני מאוד ביכולת להזדהות במאבק באנטישמיות
אלעזר שטרן:
 וגם אם היו חילוקי דעות פוליטיים על מה המונחים של זכויות אזרח, בעיקר מול אוכלוסייה שהיא לא יהודית, אני עדיין חושב שלמדינת ישראל יש במה להתגאות
אלעזר שטרן:
 ואני מודה שהקושי הוא להגיד עדיין
אלעזר שטרן:
 ואני אומר את זה לגבי כל אחד מהדברים האלה
אלעזר שטרן:
 אני חושב שהציונות עצמה, צריך להגיד את האמת, גם בעולם היהודי אבל גם בישראל בממשלה יש גורמים לא ציוניים שלא הניפו את דגל הציונות, שנהיו חברי ממשלה בכוח בית המשפט העליון
אלעזר שטרן:
 רק בזכות עתירה לבית המשפט העליון שהכריח מפלגות חרדיות שלא רצו להכיר באחריות להיות חברים בממשלה ולא רק סגני שרים
אלעזר שטרן:
      אני חושב שזכויות המיעוטים הפכו מלא רק נושא של זכויות למי שלא יהודי אלא גם בתוך העם היהודי
אלעזר שטרן:
 בין אם זה קהילות שהזהות המינית שלהם היא שונה, מגוונת, לבין אם זה מיעוטים בתוך העולם היהודי
אלעזר שטרן:
 ואני חושב שהתהליך הוא שכל הצדדים נפגעים
אלעזר שטרן:
 זאת אומרת, אני חושב שהפגיעה היא לא רק במי שלא יושב בממשלה אלא אני מבין שגם מי שיושב בתוך הממשלה לעיתים סובל מסוגים של הסתות
אלעזר שטרן:
 אני חושב ששומה עלינו, ואני חושב שיושב ראש הוועדה, ובטח הגופים מסביב לשולחן, גם חברי ויליאם דארוף, אני חושב שהאתגרים הם אתגרים משותפים
אלעזר שטרן:
 זאת אומרת, אנחנו לא יכולים להתעלם מכל חקיקה שאנחנו מעבירים כאן, מכל דיון שאנחנו מעבירים כאן, מכל פסילה
אלעזר שטרן:
 יושב פה ידידי, הרב גלעד קריב
אלעזר שטרן:
 אתם יודעים, אני מסתכל על הבקיאות שלו במקורות היהודיים שגם הילדים והנכדים שלי לומדים
אלעזר שטרן:
 אני מסתכל על איך הוא לבוש
אלעזר שטרן:
 אני מסתכל על מה הוא מקונן ואיך הוא מתאבל
אלעזר שטרן:
 וגם את מה הוא חוגג
אלעזר שטרן:
 ואני לא מצליח להבין את ההסתה הזאת שאנחנו פוגשים, לא רק באופן אישי אלא מול זרמים שונים ביהדות
אלעזר שטרן:
     אני בא מדיון עכשיו, היינו שנינו יחד בדיון בוועדת חוקה על רב ספרדי ואשכנזי, ואני שאלתי, יש לי נכדים אבוחצירה, מה הם? ספרדים או אשכנזים? אם אחד ירצה להיות רב אז איזה רב הוא ירצה להיות – רב ספרדי או רב אשכנזי? כמה אנחנו תורמים בכל הטרמינולוגיה שלנו לפלגנות הזאת, להסתה הזאת
אלעזר שטרן:
 עכשיו, אני רוצה לסיים בדבר הזה ולהגיד רק, לא קל, וכבר הרבה שנים אנחנו אומרים את זה, גם לפני הממשלה הזאת, לייצג את ישראל בקמפוסים בארצות הברית זה אתגר קשה גם לפני הממשלה הזאת
אלעזר שטרן:
 לא משנה כרגע למה, זה לא הדיון כבר, גם כאן נעשו דיונים, אני לא רוצה להיכנס לדיון הזה, הוא רחב והוא עמוק
אלעזר שטרן:
 אני לא חושב שאנחנו צריכים לתת כלים שמקשים על הייצוג הזה שלנו שם
אלעזר שטרן:
 ולכן, אני חושב שהקריאה שלי יוצאת מכאן, א' אני, הדיון הזה הוא לא נקבע, הרי, למחרת ההצבעה הזאת בכנסת
אלעזר שטרן:
 הוא גם לא נקבע בערב תשעה באב מראש
אלעזר שטרן:
      אבל אני חושב שאנחנו כולנו מחויבים, ואני לא אוהב להגיד כולנו ולהגיד כולם שווה בשווה – לא שווה בשווה
אלעזר שטרן:
 הדעות הציוניות שלנו, הפלורליסטיות שלנו, המוכנות לתרום למדינה, אין, לא מרגיש שאני צריך להתחלק בקשיים שלי ולהגיד שני הצדדים הם תורמים או פוגעים אותו דבר
אלעזר שטרן:
 לא
אלעזר שטרן:
 אני חושב שיש צד שמודע למחויבות הזאת שלנו כלפי היהדות בעולם, יש צד שבכל מילה שלו בפרלמנט פה בכנסת חושב גם על האחים שלנו שמה
אלעזר שטרן:
 בכל מקום, עם כל הזהויות שלהם, עם כל ההעדפות שלהם, המיניות והלא מיניות, הפוליטיות והלא פוליטיות, הדתיות, לא יודע איך מגדירים שמה – יותר או פחות – אנחנו ערים לזה
אלעזר שטרן:
 ויש צד, שלצערי הרב, מדבר על זה רק כשהוא שם
אלעזר שטרן:
 וכשהוא בא, וכשאתם מוחים לו כפיים וכשאתם מזמינים אותו, וכשהוא עושה טיול לא משנה באיזו קהילה יהודית
אלעזר שטרן:
 וכשבאים לכאן, כאילו שכחנו מהמחויבות הזאת שלנו
אלעזר שטרן:
     אז עוד פעם, תודה על זה שבאתם, תודה על זה שאתם משתתפים שם, עודד, ותודה לך על הדיון החשוב הזה
אלעזר שטרן:
 ואני מקווה שאנחנו נמשיך להיות מודעים אבל גם לפעול ברוח האתגר של העולם היהודי, של היהדות בכל העולם, שהוא ככל הוא הולך ונהיה יותר קשה הוא גם הולך ונהיה הרבה יותר חשוב
גלעד קריב:
הדוברים בחו"ל, יש להם גם תרגום או מה?
גלעד קריב:
כן? אז בסדר גמור
גלעד קריב:
 טוב, אז לכבודו של הבית הזה אדבר בעברית
גלעד קריב:
 וויליאם ברוך הבא, מיד טוב להיפגש איתך, והיום הזה עם יתר החברים המכובדים שנמצאים איתנו
גלעד קריב:
 אני אשתדל לקצר
גלעד קריב:
 גם אני אפתח בצער על כך שאין כאן חברים מהקואליציה
גלעד קריב:
 בהחלט לא דבר ראוי
גלעד קריב:
 אפשר היה גם לצפות שאחד משרי הממשלה יגיע למפגש הזה
גלעד קריב:
      תראו, אנחנו חייבים להכיר בעובדה שאנחנו נמצאים בפתחה של תקופה חדשה ומצערת בכל מה שנוגע לממדי האנטישמיות ברחבי העולם המערבי
גלעד קריב:
 האנטישמיות מעולם לא נעלמה, והייתה לה נוכחות גם בזירות הפוליטיות, גם בזירות הדתיות, גם בזירות החברתיות-תרבותיות, אבל אין שום ספק שאנחנו חווים עלייה מאוד-מאוד מדאיגה בהיקפי האנטישמיות
גלעד קריב:
 מוזכרים כאן בצדק הקמפוסים בצפון אמריקה, אבל אי אפשר להיוותר אדישים למראות הקשים שמגיעים גם מרחובות ניו יורק, כדוגמא, ולא אחת הקורבנות של אותם מעשים אנטישמיים, אותם יהודים שמסיבות דתיות קל לזהות אותם כיהודים כאשר הם מסתובבים ברחובות, והכוונה כמובן ליהודים חרדים
גלעד קריב:
 והתופעה היא בהחלט תופעה רצינית
גלעד קריב:
      חשוב להכיר בעובדה שהדבר לא קשור רק לסוגייה של מעמדה של מדינת ישראל והלגיטימציה של הרעיון הציוני
גלעד קריב:
 חלק גדול מהמדינות המערביות והדמוקרטיות עוברות תהליך של קיטוב פוליטי, של עלייה של גל של פופוליזם פוליטי, של לאומנות, של רדיקליזציה פוליטית
גלעד קריב:
 ואנחנו רואים צמיחה ש לאנטישמיות גם בימין הקיצוני וגם בשמאל הרדיקלי ללא קשר לשאלת הקשר של ליהדות התפוצות עם מדינת ישראל
גלעד קריב:
 והסיפור, לצערי אני אומר, חוזר להיות איום, אני לא רוצה לומר קיומי, אבל בהחלט איום אסטרטגי על איכות החיים של יהודים ברחבי העולם
גלעד קריב:
 ואם היו לנו שניים או שלושה עשורים שחגגנו בהם את העובדה ש-99% מבני העם היהודי שחיים בתפוצות חיים בדמוקרטיות, אחרי נפילת מסך הברזל והתמוטטות הגוש הסובייטי, אז האופטימיות הזו היום קצת נשחקת ואנחנו מבינים שיש אתגר רציני עם האנטישמיות בראשית המאה ה-21
גלעד קריב:
      הדבר מחייב את מדינת ישראל כמדינת העם היהודי לעמוד לצד הקהילות היהודיות, הארגונים היהודיים, לא רק במלל
גלעד קריב:
 בהחלט לגבש ביחד איתכם ובהובלה של הארגונים היהודיים בתפוצות
גלעד קריב:
 זאת צריכה להיות הובלה של הקהילות היהודיות בתפוצות, אבל מדינת ישראל צריכה לעמוד לצידכם בגיבוש, אני חושב תוכנית אסטרטגית רב שנתית שיש בה, ופה אני מסכים עם נריה – גם מאבק ישיר בגילוי האנטישמיות, וכאן מדינת ישראל צריכה להשתמש גם בכלים דיפלומטיים שעומדים לרשותה
גלעד קריב:
 ובמקביל, כן, אני מסכים בהחלט עם נריה שהנושא של חיזוק הזהות היהודית, תחושת השייכות, הגאווה, הקשר עם מדינת ישראל, זאת לא תשובה ישירה לאנטישמיות אבל זה מחזק את היכולת של הקהילות היהודיות ושל היהודים להתמודד
גלעד קריב:
 זה מרכיב מרכזי בחוסן הקהילה והאינדיבידואליזם של יהודים בתפוצות שנתקלים בגילויי אנטישמיות
גלעד קריב:
     ואני, אדוני יושב הראש, חושב שאנחנו ביחד עם הממשלה, הכנסת והממשלה, צריכים באים לדחוף לקיומה של תוכנית רב שנתית עם הארגונים היהודים המובילים ברחבי העולם
גלעד קריב:
 אני רוצה להוסיף על זה אמירה קצרה ואז אמירה יותר מהותית ובכך אסיים
גלעד קריב:
 חשוב, מכיוון שהדיון הזה מארח חברים יקרים מצפון אמריקה, חשוב מאוד שנזכור את ההתמודדות המאוד קשה של הקהילות היהודיות היותר קטנות, מחוץ לצפון אמריקה – באירופה, באוסטרליה, באמריקה הלטינית, דרום אפריקה, מזרח אסיה, מזרח אירופה
גלעד קריב:
 תראו, בסופו של דבר יהדות ארצות הברית מתמודדות היום עם גל של אנטישמיות עולה, אבל יהדות ארצות הברית ויהדות קנדה הן סיפור מופלא של הצלחה, של שגשוג יהודי, של עוצמה יהודית
גלעד קריב:
 קהילות שהלוואי והחברה הישראלית תלמד מהם שיעורים חשובים
גלעד קריב:
 יש לכם הרבה מה ללמד אותנו
גלעד קריב:
 ואסור, כמו שאסור להיתפס להכחשת ציונות, אסור גם להיתפס להכחשת עוצמת החיים היהודיים בצפון אמריקה, העושר שלהם והשגשוג שלהם
גלעד קריב:
 עם כל האתגרים
גלעד קריב:
 גם בישראל יש אתגרים
גלעד קריב:
     והתפקיד של שתי הקהילות הגדולות, הקהילה היהודית בישראל והקהילה היהודית בצפון אמריקה – לחשוב גם על אותם שניים-שניים וחצי מיליון יהודים שחיים מחוץ לשני המרכזים הגדולים האלה ולהבין שכל מה שאנחנו חווים הם חווים בעוצמה יותר גדולה
גלעד קריב:
 עכשיו משפט, משפטים אחרונים על מה שקורה כאן בישראל
גלעד קריב:
 יש לנו אינטרס גדול להשאיר את הנושא של המאבק באנטישמיות מעבר לדיון הפנימי הפוליטי בישראל
גלעד קריב:
 אסור לנו שהמאבק באנטישמיות יהיה צבוע כל כולו בצבעים של הוויכוח הפוליטי הפנימי בישראל שמשפיע גם על השיח היהודי מחוץ לישראל
גלעד קריב:
      אבל, גם לאמירה הזאת יש גבולות
גלעד קריב:
 ומי שרוצה לדבר על המקום של הציונות והקשר עם ישראל בחיים היהודיים מחוץ לישראל, בדגש על צפון אמריקה, חייב להבין שגם בעניין הזה ישנם קווים אדומים
גלעד קריב:
 ומי שמטעמים של נימוס, ואני אומר את זה לישראלים ולאמריקאיים כאחד, יחשוב שמטעמים של נימוס פוליטי, או מה מותר לומר אחד לשני, ולא לכבס את הכביסה המלוכלכת בחוץ, אנחנו לא נעמוד על הקווים האדומים האלה, אז הקשר של יהודי צפון אמריקה למדינת ישראל והיכולת שלנו לא רק להגן על הציונות אלא לחגוג את הציונות
גלעד קריב:
 הרי, בראש ובראשונה אנחנו צריכים שאנשים יתגאו בציונות שלהם ורק אז אנחנו יכולים להתמודד עם כך שאנשים מותקפים על היותם ציוניים
גלעד קריב:
 אם הם לא היו ציוניים אז הסוגייה לא קיימת
גלעד קריב:
     והיכולת שלנו לשמור על הקשר בין בני הדור הצעיר של יהדות צפון אמריקה לבין מדינת ישראל בהחלט קשור לאופי הדמוקרטי של מדינת ישראל
גלעד קריב:
 אז דמוקרטיה לא שייכת לצד אחד של המפה הפוליטית, וכן ישראל היא דמוקרטיה
גלעד קריב:
 אבל ישראל היא היום דמוקרטיה שמתמודדת עם איומים מאוד משמעותיים
גלעד קריב:
 וכשכוחות גזעניים הם חלק מהממשלה, ואני לא מדבר על רוב שרי הממשלה, אבל בואו לא נעצום את העיניים
גלעד קריב:
 ישראל היום רשמית מחרימה מפלגות מאירופה שהאחיות האידיאולוגיות שלהן יושבות בממשלת ישראל